న్యూఢిల్లీ: వర్షాకాల సమావేశాలు ప్రారంభమైన రెండోరోజే రాజ్యసభ రసాభాసగా మారింది. మంగళవారం సభ ప్రారంభం కాగానే దళితుల సమస్యలపై మాట్లాడేందుకు తనకు అవకాశం ఇవ్వాలంటూ మాయావతి పట్టుబట్టారు. మాట్లాడుతుండగానే త్వరగా ముగించాలంటూ డిప్యూటీ స్పీకర్ కురియన్ కోరడంతో ఆమె ఆగ్రహావేశానికి గురయ్యారు. ఇటీవల ఉత్తరప్రదేశ్లో దళితులపై వేధింపులు ఎక్కువయ్యాయనీ... తనను మరికొంతసేపు మాట్లాడనివ్వాలని ఆమె కోరారు. తనను మాట్లాడనివ్వకపోతే రాజ్యసభ సభ్యుత్వానికి రాజీనామా చేస్తానన్నారు. అయితే పూర్తి చర్చ కోసం డిమాండ్ చేయవచ్చుగానీ, పూర్తి సమయం మాట్లాడతానంటే కుదరదని కురియన్ ఆమెను నిలువరించేందుకు ప్రయత్నించారు. అయినప్పటికీ ఆమె వెనక్కి తగ్గకపోవడంతో... కేంద్ర మైనారిటీ వ్యవహారాల మంత్రి కలుగజేసుకున్నారు. సభాపతి స్థానాన్ని ధిక్కరించినందుకు మాయావతి క్షమాపణ చెప్పాలంటూ డిమాండ్ చేశారు. ఈ క్రమంలోనే సభాపతి తన గొంతునొక్కే ప్రయత్నం చేస్తున్నారని ఆరోపిస్తూ మాయావతి సభనుంచి వాకౌట్ చేశారు. ఆమెకు మద్దతుగా కాంగ్రెస్ పార్టీ కూడా రాజ్యసభ నుంచి వాకౌట్ చేసింది. మిగతా బీఎస్పీ సభ్యులు పోడియం వద్దకు వెళ్లి బిగ్గరగా నినాదాలు చేస్తూ సభను అడ్డుకున్నారు. దీంతో మధ్యాహ్నం 2గంటల వరకు సభను వాయిదా వేస్తున్నట్టు చైర్మన్ హమీద్ అన్సారీ ప్రకటించారు.
newdhilly: varshaakaala samavesalu praarambhamaina rendorogay rajyasabha rasabhasaga maarindi. mangalavaaram sabha praarambham kagane dalitula samasyalapai matladenduku tanaku avakaasam ivvaalantuu mayavati pattubattaaru. maatlaadutundagaane twaragaa muginchaalantuu deputy speaker kurian koradamtho aame aagrahaavesaaniki gurayyaru. iteevala uttarapradeshlo dalitulapai vedhimpulu ekkuvayyaayanii... tananu marikontasepu matladanivvalani aame koraru. tananu matladanivvakapothe rajyasabha sabhyutvaaniki rajinama chestaanannaaru. ayithe puurti charcha kosam demand cheyavachugaanii, puurti samayam matladatanante kudaradani kurian aamenu niluvarinchenduku prayatninchaaru. ayinappatiki aame venakki taggakapovadamto... kendra minority vyavahaaraala mantri kalugajesukunnaru. sabhapati sthaanaanni dhikkarinchinanduku mayavati kshamaapana cheppaalantuu demand chesaru. ee kramamlone sabhapati tana gontunokke prayatnam chestunnarani aaropistuu mayavati sabhanunchi wacout chesaru. aameku maddatugaa congress party kuudaa rajyasabha nunchi wacout chesindi. migata bsp sabhyulu podium vaddaku velli biggaragaa ninaadaalu chestu sabhanu addukunnaru. deentho madhyaahnam 2gantala varaku sabhanu vaayidaa vestunnattu chairman hameed ansari prakatinchaaru.